proxectonos/corpus_dominio_legal_administrativo_tmp huggingface dataset:
PROCEDEMENTO DE SELECCION DE BRIGADA MUNICIPAL DE PREVENCIÓN DE INCENDIOS FORESTAIS, ANO 2022
ADMINISTRACIÓN LOCAL — Municipal — Cañiza, A (Persoal, oposicións, 13/07/2022)

Con data 28/06/2022 por Decreto de Alcaldía, aprobáronse as bases para a contratación dunha Brigada de Prevención e Defensa contra Incedios, composta por un Xefe de Brigada, un Peón Conductor de Brigada e dous Peóns de Brigada. O prazo de presentación de solicitudes é de 5 días hábiles contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demáis documentación se poden consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: http://caniza.sedelectronica.es/board.. Asinado dixitalmente á marxe, O Alcalde: Luis Antonio Gómez Piña.
MODIFICACIÓN CRÉDITO EXTRAORDINARIO NUM.07/2022
ADMINISTRACIÓN LOCAL — Municipal — Vila de Cruces (Presupostos e cadros de persoal, 06/09/2022)

O Pleno deste Concello, en sesión extraordinaria celebrada o día 1 de setembro de 2022, acordou a aprobación inicial do Expediente num.554/2022 de crédito extraordinario financiado con remanente líquido de tesourería, por importe de 185.466,71 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente co seguintte segragegación por capítulos da modificación de créditos aprobada. O ALCALDE. FETTAH ROMELIA TOBOSO TERRONES.
DH. W36.85127 ISABEL VILARIÑO ROZA, SOLICITUDE DE AUTORIZACIÓN DE OBRAS PARA VIVENDA UNIFAMILIAR, NO LUGAR DE VALCOSO, NA PARROQUIA DE PONTECALDELAS (SANTA EULALIA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/09/2022)

As obras solicitadas consisten na construción de vivenda de 214 m2 de superficie, na parcela 36043A026000060000JO, a unha distancia mínima de 65 m rego de Parada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Damiana Maria De la Cera Castellvell (Sinatura dixital)
APROBACIÓN DO PADRÓN 2022-3T
ADMINISTRACIÓN LOCAL — Municipal — Cambados (Recadación, 23/11/2022)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 3º trimestre do ano 2022 e aprobado po Decreto de Alcaldía de 15.11.2022. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
ACORDO DE INICIACIÓN DA FORMULACIÓN E TRAMITACIÓN DO PROXECTO DE REPARCELACIÓN DO POLÍGONO ÚNICO DA ÁREA DE REPARTICIÓN EN SOLO URBANO NON CONSOLIDADO UE-1/2 DELIMITADA POLA MODIFICACIÓN PUNTUAL NÚM.9 DO PXOM DE AS NEVES
ADMINISTRACIÓN LOCAL — Municipal — Neves, As (Urbanismo e Patrimonio, 27/09/2022)

Con data 15 de setembro de 2022, o Alcalde do Concello As Neves ditou Resolución de Alcaldía (Decreto número 2022-0292) que, na súa parte dispositiva, de seguido se transcribe: “ PRIMEIRO: Iniciar a formulación e tramitación do Proxecto de reparcelación do Polígono único da Área de repartición en solo urbano non consolidado UE-1/2 delimitada pola Modificación puntual núm.9 do PXOM de As Neves. SEGUNDO: Publicar este acordo, para o xeral coñecemento, no Boletín Oficial da Provincia e notificar ós propietarios afectados. TERCEIRO: Requirir ás persoas propietarias e titulares de dereitos afectados pola reparcelación para que presenten ante esta administración municipal os títulos que posúan e declaren as situacións xurídicas que coñezan e afecten as súas fincas.” O Alcalde-Presidente, Xosé Manuel Rodríguez Méndez
OFERTA DE EMPREGO PÚBLICO DE CARÁCTER EXCEPCIONAL PARA A REDUCIÓN DA TEMPORALIDADE NO EMPREGO PÚBLICO DO CONCELLO DE BARRO
ADMINISTRACIÓN LOCAL — Municipal — Barro (Oferta de emprego público, 24/05/2022)

Por Resolución de Alcaldía 2022-0106 de 19 de maio de 2022, aprobouse a oferta extraordinaria de emprego público do Concello de Barro para o ano 2022, estabilización de emprego temporal, que contén as seguintes prazas: Contra esta resolución, que pon fin á vía administrativa, poderase interpoñer potestativamente recurso de reposición, ante o mesmo órgano que a ditou, no prazo de un mes contado desde o día seguinte ao da súa publicación, ou ben directamente recurso contencioso-administrativo, ante o Xulgado do Contencioso-Administrativo de Pontevedra, durante o prazo de dous meses contados a partir do día seguinte ao da referida publicación, sen prexuízo de que se poida interpoñer calquera outro recurso que se considere pertinente. Barro a 19 de maio de 2022. O Alcalde, Asdo. Xosé Manuel Fernández Abraldes.
CONVOCATORIA PARA A CONTRATACIÓN DUN TITULADO EN CICLO SUPERIOR DE ADMINISTRACIÓN E FINANZAS
ADMINISTRACIÓN LOCAL — Municipal — Forcarei (Persoal, oposicións, 13/06/2022)

Mediante Resolución de Alcaldía nº2022-0362 de data 09/06/2022, aprobáronse as bases para a contratación laboral temporal mediante un contrato de carácter temporal de Formación dun titulado en Ciclo Superior de Administración e Finanzas, mediante o procedemento de concurso. O Prazo para a presentación de solicitudes, será de 3 días hábiles, que comezarán a contar dende o día seguinte ao da publicación deste anuncio no BOPPO. As bases específicas do procedemento poderán consultarse no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello de Forcarei, sito na sede electrónica e con dirección https://forcarei.sedelectronica. gal. Estes serán os principais medios para dar publicidade a tódalas notificacións dos actos que deriven do procedemento selectivo. Forcarei, A Alcaldesa Asdo.: Verónica Pichel Guisande DOCUMENTO ASINTADO ELECTRONICAMENTE SEGUNDO OS DATOS QUE FIGURAN NA MARXE
DH. V36.87168 COOPERATIVA AGRICOLA DE FORCAREI, S. COOP. GALEGA, SOLICITUDE DE AUTORIZACIÓN DE VERTIDO, T. M. FORCAREI
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 13/10/2022)

COOPERATIVA AGRICOLA DE FORCAREI, S. COOP. GALEGA (COAFOR), de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Lérez) dun caudal máximo de 19.637 m 3 /ano de augas residuais industriais depuradas e dun caudal máximo de 186,15 m 3 /ano de augas residuais domésticas depuradas, todas elas procedentes dunhas instalacións dun almacén de maquinaria agrícola, almacén e venta de produtos agrícolas, taller de reparación de maquinaria agrícola e estación de servizo localizadas na rúa Regueira, núm.47, estrada Vilapouca – A Estrada (t. m. Forcarei). As augas residuais industriais xeradas na estación de servizo son recollidas e tratadas nun separador de hidrocarburos de 3 L/s e de dimensións 1,5 x 1,2 x 1 m. As augas residuais industriais domésticas xeradas nas instalacións son recollidas e canalizadas cara unha fosa séptica deseñada para 10 habitantes equivalentes e de dimensións 1,7 m de diámetro e 1,8 m de altura. Logo do seu tratamento, as augas residuais industriais e as augas residuais domésticas, vértense conxuntamente por infiltración no terreo (cunca do río Lérez) mediante unha zanxa filtrante de dimensións 2 m de anchura, 15,5 m de ancho e 0,8 m de profundidade, no punto de coordenadas UTM (ETRS89): X=552.862; Y=4.716.804. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia sito na rúa San Salvador núm.2 – 4º de Vigo; onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos — Alexis Daniel Alaoui Ismaili Guizada (Sinatura dixital)
ANUNCIO DELEGACIÓN DE ALCALDÍA POR ENFERMIDADE
ADMINISTRACIÓN LOCAL — Municipal — Mos (Outros documentos, notificacións e informacións públicas, 07/02/2022)

Pola Alcaldía ditouse a seguinte Resolución, cuxo contido transcribo literalmente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Visto que corresponde aos Tenentes de Alcalde/sa, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde/sa nos supostos de vacante na Alcaldía ata que tome posesión o novo Alcalde/sa. Vista ausencia da Alcaldesa por enfermidade. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 3 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1ª Tenente de Alcaldesa, D. Camilo Augusto Martínez, a totalidade das atribucións da Alcaldía dende o 28 de xaneiro de 2022 e mentres dure a ausencia da Alcaldesa por enfermidade.2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. A ALCALDESA. ANTE MIN, O SECRETARIO” Documento asinado electronicarmente.
DELEGACIÓN ATRIBUCIÓNS ALCALDÍA NO 1º TENENTE DE ALCALDE
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/09/2022)

Por decreto da alcaldía de data 31.08.2022 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Rodrigo Vicente Fuentelsaz Rizzi, en canto 1º Tenente de alcalde a presidencia da Xunta de Goberno Local en data 31.08.2022.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación. Cerdedo-Cotobade O alcalde Jorge Cubela López Documento asinado dixitalmente á marxe
CONVOCATORIA E BASES REGULADORAS DO PROCESO DE SELECCIÓN PARA A COBERTURA DUNHA PRAZA DE TRABALLADOR/A SOCIAL, MEDIANTE O PROGRAMA LALÍN ACTIVA, COMO FUNCIONARIO/ A INTERINO/A (SUBGRUPO A2)
ADMINISTRACIÓN LOCAL — Municipal — Lalín (Persoal, oposicións, 12/07/2022)

Faise público para xeral coñecemento que mediante Resolución de Alcaldía do Concello de Lalín, en sesión do 28 de xuño de 2022, aprobáronse as bases para a cobertura dunha praza de traballador/a social, mediante o programa Lalín Activa, como funcionario/a interino/a (subgrupo A2) do Concello de Lalín polo procedemento de oposición libre. O prazo de presentación de instancias será de 10 días hábiles a partir do día seguinte ao da publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. Lalín, a 28 de xuño de 2022. Alcalde do Concello de Lalín Xosé Crespo Iglesias
NOTIFICACIÓN DE 18 DE AGOSTO DE 2022 DE PROCEDEMENTO ORDE DE EXECUCIÓN (EXP.1469-2022) RELATIVO Á XESTIÓN DA BIOMASA.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 31/08/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1469-2022) Interesado: DESCONOCIDO Ref. Catastral: 36043A044008310000JB (Polígono 44 – Parcela 831) Plazo: 15 días naturais Ponte Caldelas, 18 de Agosto de 2022. Alcalde-Presidente do Concello de Ponte Caldelas, Ahmed Salek Lafora Romao.
APROBACIÓN DEFINITIVA ORZAMENTO MUNICIPAL 2022
ADMINISTRACIÓN LOCAL — Municipal — Estrada, A (Presupostos e cadros de persoal, 25/03/2022)

Aprobado definitivamente o Orzamento municipal para o exercicio 2022, segundo acordo adoptado na sesión plenaria do 18 de marzo de 2022 no que se desestima a reclamación presentada durante o período de exposición pública da aprobación inicial do mesmo adoptada en sesión do 3 de febreiro de 2022, efectuada no B. O. P. nº 27 do 9 de febreiro de 2022, procédese á publicación prevista no artigo 169 do Texto Refundido da Lei Reguladora das Facendas Locais, ao efecto da súa entrada en vigor, faise público que o mesmo ascende tanto en ingresos como en gastos á cantidade de 19.637.440,00 euros, segundo resumo por capítulos: Contra a devandita aprobación definitiva poderá interpoñerse directamente recuso contencioso-administrativo, na forma e prazos que establecen as normas desta xurisdición. A Estrada a 21 de marzo de 2022. O ALCALDE, Asdo. José C. López Campos. DOCUMENTO ASINADO DIXITALMENTE AO MARXE
APROBACIÓN DEFINITIVA MODIFICACIÓN ORZAMENTARIA 1/2022
ADMINISTRACIÓN LOCAL — Municipal — Gondomar (Presupostos e cadros de persoal, 14/03/2022)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 03 de febreiro de 2022, sobre a modificación de crédito nº 1/2022 na modalidade de crédito extraordinario financiado con remanente de tesourería para gastos xerais por importe de 1.530.073,68 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
APROBACIÓN DEFINITIVA DE MODIFICACIÓN DA RPT DO CONCELLO DE PONTEVEDRA
ADMINISTRACIÓN LOCAL — Municipal — Pontevedra (Presupostos e cadros de persoal, 11/07/2022)

Expediente: 2022/RPT/000001 A Xunta de Goberno Local, na sesión do 18/05/2022 aprobou inicialmente a modificación da relación de postos de traballo (RPT) do persoal do Concello de Pontevedra para o ano 2022. No Boletín Oficial da Provincia de Pontevedra núm.101, do 27/05/2022, publicouse anuncio de información pública do expediente de modificación da RPT, tras o que estivo exposta ao público durante 20 días hábiles, presentándose as alegacións que obran no expediente. Estas alegacións foron resoltas mediante acordo da Xunta de Goberno Local de data 04/07/2022, no cal se acordou así mesmo aprobar definitivamente a modificación da RPT do persoal do Concello de Pontevedra para que entre en vigor con efectos do 1 de setembro de 2022, excepto a creación dos postos de xefes de negociado con códigos 6103, 8103 e 8202 e a supresión dos postos de auxiliar administrativo con códigos 06104001, 08104001 e 08203002, que serán con efectos do 1 de agosto de 2022. En cumprimento do disposto no punto quinto do devandito acordo da Xunta de Goberno Local procédese á publicación do seu ANEXO I, no que se recolle integramente a RPT do persoal do Concello de Pontevedra que entrará en vigor con efectos do 1 de setembro de 2022, excepto a creación dos postos de xefes de negociado con códigos 6103, 8103 e 8202 e a supresión dos postos de auxiliar administrativo con códigos 06104001, 08104001 e 08203002, que serán con efectos do 1 de agosto de 2022. O director xeral de recursos humanos,
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE SUMIDOIRO DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 29/04/2022)

A Presidencia desta Corporación, mediante resolución núm.2022-0628, de 25 de abril de 2022, aprobou o padrón da taxa pola prestación do servizo de sumidoiro correspondente ó exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo. Este anuncio ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza taxa pola prestación do servizo de sumidoiro do Concello de A Guarda correspondente ó exercicio tributario 2022, será do día 1 de maio ó día 15 de xullo de 2022, ámbalas dúas datas inclusive. A data de cargo en conta dos recibos domiciliados será o día 20 de xuño de 2022. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
EXPOSICIÓN PÚBLICA PADRÓN SERVICIO DE AXUDA A DOMICILIO CONCELLO DE LALÍN FEBREIRO 2022
ADMINISTRACIÓN LOCAL — Municipal — Lalín (Recadación, 04/04/2022)

Por Resolución da Concellería de Facenda de data 26 de MARZO de 2022 aprobouse a liquidación correspondente ao Prezo público polo servizo de axuda no fogar de FEBREIRO de 2022 por importe de 15.616,35 € e un total de 144 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
APROBACIÓN E EXPOSICIÓN PÚBLICA DO PADRÓN DA TAXA DE AUGA POTABLE, CANON AUGA, TAXA DEPURACIÓN, TAXA COEFICIENTE VERTIDOS E SUMIDOIROS 3º BIMESTRE 2022 POLÍGONO A REIGOSA
ADMINISTRACIÓN LOCAL — Municipal — Ponte Caldelas (Recadación, 08/07/2022)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O. (Servicio Integral da Auga) correspondente ó 3º bimestre do ano 2022, maio-xuño, correspondente ao Polígono a Reigosa, en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 3º bimestre do ano 2022, que ascende á cantidade de: 2º- Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan facelas reclamacións que consideren oportunas, elevándose a definitivo con resolución das mesmas si as houbese.3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde, Andrés Díaz Sobral Documento asinado electronicamente ao marxe
APROBACIÓN OFERTA DE EMPREGO PÚBLICO DO ANO 2022
ADMINISTRACIÓN LOCAL — Municipal — Cambados (Oferta de emprego público, 27/12/2022)

A Xunta de Goberno Local, en sesión celebrada o 21 de decembro de 2022, aprobou a oferta de emprego público do ano 2022 nos termos e co alcance sinalados a continuación: 1.- Quenda libre: 2.- Quenda restrinxida de funcionarización: Cambados, a 21 de decembro de 2022. O Alcalde. Emilia Mihaela Calabres Leocadio (Asinado dixitalmente) Contra este acordo, que pon fin á vía administrativa, poderá interpoñerse recurso potestativo de reposición ante a Xunta de Goberno Local no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito.
CONVOCATORIA DUNHA PRAZA DE TRABALLADOR/A SOCIAL, FUNCIONARIO INTERINO, POR PROGRAMAS E CREACIÓN DUNHA BOLSA DE EMPREGO POR SUBSTITUCIÓNS PARA O CONCELLO DE BAIONA
ADMINISTRACIÓN LOCAL — Municipal — Baiona (Persoal, oposicións, 14/03/2022)

Aprobadas por Resolución de Alcaldía (Decreto número 2022-0364) de data 03/03/2022 as bases da convocatoria para a contratación de unha praza de traballador/a social funcionario/a interino/a por programas e creación dunha bolsa de emprego para substitucións no concello de Baiona, procédese á publicación do anuncio aos efectos de que os interesados presenten as súas solicitudes no prazo de dez días hábiles contados a partir do día seguinte da publicación deste anuncio e segundo o establecido nas bases da convocatoria publicadas íntegramente no taboleiro de anuncios e na sede electrónica do Concello de Baiona https://baiona.sedelectronica. gal. Documento asinado en Baiona electrónicamente na data que figura ao marxe. O Alcalde-Presidente. D. Carlos Gómez Prado
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE XULLO DE 2022
ADMINISTRACIÓN LOCAL — Municipal — Porriño, O (Recadación, 14/07/2022)

Pola Alcaldía do concello do Porriño aprobouse, en data 1 de XULLO de 2022, RESOLUCIÓN DE ALCALDÍA cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de Xullo de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
RELACIÓN DEFINITIVA DE PERSOAS ASPIRANTES ADMITIDAS E EXCLUIDAS, DESIGNACIÓN DO TRIBUNAL CUALIFICADOR, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DE SETE PRAZAS DE TÉCNICA/O EN EDUCACIÓN (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 22/08/2022)

Expediente: 2022015595 Asunto: Relación definitiva de persoas aspirantes admitidas e excluidas, designación do tribunal cualificador, data da súa constitución e da realización do primeiro exercicio de sete prazas de técnica/o en educación, encadradas na escala de Administración especial, subescala técnica, clase media e integradas no grupo A2, correspondente á convocatoria Procesos selectivos para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación definitiva de persoas aspirantes admitidas e excluidas, designación do tribunal cualificador, data da súa constitución e da realización do primeiro exercicio Presidente/a(Titular): Emilio Jesús López Iglesias, director do Centro Infantil Maternais do Centro Príncipe Felipe, Deputación Provincial de Pontevedra Presidente/a(Suplente): Jose Casto Toubes Canser, educador do Centro Príncipe Felipe, Deputación Provincial de Pontevedra Secretario/a(Titular): Ana María Soto Prieto, xefa de xestión do Centro Príncipe Felipe, Deputación Provincial de Pontevedra Secretario/a(Suplente): Lucila Maria La Hoz Banaclocha, técnico de Administración Xeral adscrito ao Servizo de Secretaría Xeral, Deputación Provincial de Pontevedra Vogal(Titular): Irela Severina Bermell Flint, educadora do Centro Infantil do Centro Príncipe Felipe, Deputación Provincial de Pontevedra Vogal(Suplente): Pablo Oscar Maria Rosina Ramella Estrella, técnica en educación do Centro Príncipe Felipe, Deputación Provincial de Pontevedra Vogal(Titular): Encarna Dapena Losada, xefa do Servizo de Educación e Promoción Económica, Concello de Pontevedra Vogal(Suplente): Jurg Daubagna Arguiñariz, xefatura do Servizo de Cultura, Deputación provincial de Pontevedra Vogal(Titular): Galaye Sagastegui Maeso, pedagoga do Servizo de Educación e Promoción Económica, Concello de Pontevedra Vogal(Suplente): Caifen Vaisman Martinez de la Casa, psicólogo do Centro Príncipe Felipe, Deputación Provincial de Pontevedra
APROBACIÓN DEFINITIVA MODIFICACIÓN 10/2022 SUPLEMENTO DE CRÉDITO E 11/2022 CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 09/05/2022)

O Pleno desta Corporación, en sesión ordinaria celebrada o día 29 de marzo de 2022, acordou a aprobación inicial do expediente de modificación orzamentaria nº10/2022 mediante suplemento de crédito e a modificación orzamentaria nº11/2022 crédito extraordinario, financiados ambos con remanente de tesourería para gastos xerais Os mencionados expedientes foron expostos ao público para o seu exame polos interesados e presentación de reclamacións durante o prazo de 15 días hábiles contados a partires do dia seguinte ao da inserción dos correspondentes anuncios de aprobación inicial no Boletín Oficial da Provincia, nº68 de 7 de abril de 2022. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
INICIACIÓN DE EXPEDIENTE DE EXPROPIACIÓN FORZOSA 3256/2019 POR PROCEDEMENTO ORDINARIO E DECLARACIÓN DE NECESIDADE DE OCUPACIÓN DE PARCELA OCUPADA POR BEIRARRÚA EN RÚA BEIRAMAR, 20 DE CAMPELO, PARROQUIA DE SAN XOÁN, CONCELLO DE POIO
ADMINISTRACIÓN LOCAL — Municipal — Poio (Outros documentos, notificacións e informacións públicas, 08/09/2022)

A Xunta de Goberno Local, en sesión realizada o día 12 de xullo de 2022, acordou iniciar o procedemento de expropiación da parcela que ocupa a beirarrúa propiedade da Comunidade de Propietarios do edificio situado na rúa Beiramar 20, Campelo, San Xoán, e que forma parte da parcela con referencia catastral 6178004NG2967N, de 38,7m2, que consta no informe e plano xeorreferencial entregado no Concello o 30 de decembro de 2020, por PAUL JOSEPH ILOIE LAURENCENA. Procedéndose a publicar a relación concreta e individualizada da parcela que é necesario ocupar, durante o prazo de 15 días hábiles, mediante anuncios no Diario Oficial de Galicia, no Diario de Pontevedra, e no tablón de anuncios do Concello, de conformidade co disposto nos artigos da Lei de Expropiación Forzosa, de 16 de decembro de 1954, e artigos concordantes de seu Regulamento, aprobado por Decreto de 26 de abril de 1957, podendo os interesados no prazo de 15 días hábiles, contados a partir da última publicación, facer as alegacións que consideren oportunas aos efectos de emendar posibles erros que se produciran na relación do ben afectado. O expediente de expropiación pódese consultar no servizo de urbanismo ou oficina técnica municipal do concello. A parcela 6178004NG2967N, linda sur – frente, estrada de Campelo, hoxe rúa Beiramar; norte – fondo, irmáns L. G e P. O. este – dereita entrando, casa de A. G. P; e Oeste – esquerda, casa de R. S. Superficie afectada pola expropiación 38,7m2, o terreno que ocupa a beirarrúa. ALFONSO JOSÉ LÓPEZ GAMALLO ¼ de propiedade JAVIER LÓPEZ GAMALLO ¼ de propiedade MARÍA LÓPEZ GAMALLO¼ de propiedade. FREDERIC RODRIGUEZ CONDE SCHAPER¼ de propiedade. Documento asinado electrónicamente
EXPOSICIÓN CONTA XERAL 2021
ADMINISTRACIÓN LOCAL — Municipal — Portas (Presupostos e cadros de persoal, 16/06/2022)

En cumprimento do artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión do 03 de xuño de 2022; exponse ao público a Conta Xeral correspondente ao exercicio 2021, por un prazo de quince días, durante os cales quenes se estimen interesados poderán presentar reclamacións, reparos ou observacións que teñan por convenientes. Portas, 06 de xuño de 2022 O Alcalde Ricardo Martínez Chantada DOCUMENTO ASINADO ELECTRÓNICAMENTE
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE O INCREMENTO DE VALOR DE TERREOS DE NATUREZA URBANA (IIVTNU)
ADMINISTRACIÓN LOCAL — Municipal — Rosal, O (Ordenanzas e Regulamentos, 11/04/2022)

O Pleno da Corporación, en sesión ordinaria celebrada en data 31/03/2022, acordou a aprobación provisional da modificación da ordenanza fiscal que se relaciona: En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ao público o expediente, polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, podendo ser consultalo nas dependencias municipais e na sede electrónica do Concello, para que os interesados poidan examinalo e presentar as reclamacións que estimen oportunas. De non formularse estas, entenderase automaticamente elevado a definitivo dito acordo de aprobación provisional, en virtude do disposto polo artigo 17 do referido Texto Refundido. No Rosal, A ALCALDESA Asdo. Ánxela Fernández Callís
EXPOSICIÓN AO PÚBLICO DO PROXECTO DE OBRAS DE MELLORA DO SISTEMA DE SANEAMENTO DO CONCELLO DE VILANOVA DE AROUSA
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 25/01/2022)

Tendo xurdido incidencias de carácter técnico que non fixeron posible a consulta do proxecto da obra de “Mellora do sistema de saneamento no concello de Vilanova de Arousa” cuxa información pública se iniciou o día 29 de decembro de 2021 trala inserción do correspondente anuncio no BOP nº 249, correspondente ao día 28 de decembro de 2021 con remate o día 27 de xaneiro de 2022, acordase deixar sen efecto dito anuncio e abrir un novo prazo de vinte (20) días hábiles a contar desde o seguinte ao da publicación do presente anuncio no Boletín Oficial da Provincia de Pontevedra, coa finalidade de que os interesados poidan presentar ante o concello que corresponda segundo o ámbito territorial que corresponda, as alegacións que estimen pertinentes que, de se-lo caso, serán informadas polo concello respectivo e remitidas para a súa resolución á entidade pública empresarial Augas de Galicia. Vilanova de Arousa a 17 de xaneiro de 2022 O ALCALDE Asdo: Gonzalo Durán Hermida
NOMEAMENTO DE FUNCIONARIO DE CARREIRA (OEP/2017)
ADMINISTRACIÓN LOCAL — Municipal — Cambados (Persoal, oposicións, 03/02/2022)

Mediante Resolución da Alcaldía do 20 de xaneiro nomeouse funcionario de carreira deste Concello a: D. Victor Lorenzo Abelleira Argibay, co NIF *5*2*2*4Q, para ocupar unha praza de oficial de administración da escala de administración xeral, subescala auxiliar, subgrupo C2, por proposta do tribunal cualificador das probas selectivas convocadas pola quenda libre da OEP/2017. Ao devandito nomeamento dáselle publicidade consonte ás Bases do proceso selectivo e da lexislación de función pública vixente. Cambados, 26 de xaneiro de 2022 O Alcalde Samuel Lago Ozón
MODIFICACIÓN DO TRIBUNAL CUALIFICADOR DO PROCESO SELECTIVO PARA A PROVISIÓN DE DÚAS PRAZAS VACANTES DE OFICIAL ALBANEL, PERSOAL LABORAL, CORRESPONDENTE Á OFERTA DE EMPREGO DO ANO 2017, QUENDA LIBRE
ADMINISTRACIÓN LOCAL — Municipal — Poio (Persoal, oposicións, 11/11/2022)

Vista a resolución da Alcaldía número 2022-0167 de data 14 de marzo de 2022 publicada no Boletín Oficial da Provincia do 24 de marzo de 2022 número 58 e resolución de alcaldía número 2022-0204 de data 28 de marzo de 2022 publicada no Boletín Oficial da Provincia do 01 de abril de 2022 núm.64, por motivos de operatividade, procede realizar a modificación do mesmo quedando integrado da maneira que se detalla a seguir: Presidente Titular: Maria Florinda Coffi Mautone, Funcionario de Carreira do Concello de Poio. Presidente Suplente: Jesús Jacinto Cazorro Pérez, Persoal Laboral fixo da Xunta de Galicia. Servizo Provincial da Axencia Galega de Infraestruturas de Pontevedra da Consellería de Infraestruturas e Mobilidade. Vocal Titular: Sonia María Cacabelos Cobas, Oficiala de Servizos da Deputación Provincial de Pontevedra. Vocal Suplente: Luis Lago Serafín, Oficial de Servizos da Deputación Provincial de Pontevedra. Vocal Titular: Ramón Caldas Ferro, Oficial do Concello de Vilagarcía de Arousa. Vocal Suplente: Manuel Santiago Nuñez, Funcionario de Carreira do Concello de Poio. Vocal Titular: Jesus Rodrigo Crespo Araujo, Oficial do Concello de Vilagarcía de Arousa. Vocal Suplente: Iván Junquera Rodríguez, Funcionario de Carreira do Concello de Poio. Secretaria Titular: Consuelo de la Peña Costoya, Funcionaria de Administración Xeral do Concello de Poio. Secretario Suplente: Benito Juan Dedeu Lacima, Funcionario de Carreira do Concello de Poio. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 28 da Lei 39/2015 do procedemento administrativo común, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme a lei 39/2015 do procedemento administrativo común. SEGUNDO.- O TRIBUNAL CUALIFICADOR designado realizará a sesión constitutiva o día 29 de novembro de 2022 ás 10:00 horas no Salón de Sesións da Casa Consistorial (praza do Mosteiro, 1 36995-Poio), para a adopción dos criterios necesarios para a correcta realización do proceso selectivo e determinar data e hora para a realización do 1º Exercicio.- De carácter obrigatorio e eliminatorio. TERCEIRO.- A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada. O Alcalde Luciano Sobral Fernández
DH. A36.54958 CONCESIÓN DUN CAUDAL DE AUGA A ANTONIA DOMÍNGUEZ DO CAMIÑO, NO CONCELLO DE VIGO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 09/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de maio de 2022 e como resultado do expediente incoado para o efecto, procedeuse á extinción da concesión de auga outorgada a Francisca Do Camiño García na resolución de Augas de Galicia de data 29.03.2001, e outorgouse a Antonia Domínguez Do Camiño unha concesión de 51,77 m3 anuais de auga que procede de tres mananciais situados no lugar de Paradela, na parroquia de Teis (San Salvador) no concello de Vigo (Pontevedra) con destino a rega. Santiago de Compostela, 25 de maio de 2022 O xefe do Servizo de Tramitación Técnico-Administrativa do Dominio Público Hidráulico Florina Mariana Asparuhov Guzga